Document ID: 31999L0028

Direktiva Komisije 1999/28/ES
z dne 21. aprila 1999
o spremembi Priloge k Direktivi Sveta 92/14/EGS o omejevanju uporabe letal, ki jo ureja del II poglavja 2 zvezka 1 Priloge 16 h Konvenciji o mednarodnem civilnem letalstvu, druga izdaja (1988)
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbeo ustanovitvi Evropske skupnosti,
ob upoštevanju Direktive Sveta 92/14/EGS z dne 2. marca 1992 o omejevanju uporabe letal, ki jo ureja del II poglavja 2 zvezka 1 Priloge 16 h Konvenciji o mednarodnem civilnem letalstvu, druga izdaja (1988) [1], kakor je bila nazadnje spremenjena z Direktivo 98/20/ES [2], in zlasti člena 9a Direktive,
(1) ker člen 3 Direktive 92/14/EGS izvzema letala, našteta v Prilogi Direktive, zlasti če jih v referenčnem letu še naprej uporabljajo fizične ali pravne osebe s sedežem v državi registracije;
(2) ker člen 9a Direktive 92/14/EGS določa poenostavljeni postopek za spremembe Priloge, da bi se zagotovilo popolno upoštevanje meril za ureditev izjem;
(3) ker so bila nekatera letala, našteta v Prilogi, uničena in druga izbrisana iz registra zadevnih držav v razvoju ter so zato potrebne spremembe Priloge;
(4) ker so določbe te direktive v skladu z mnenjem Odbora za varnostne predpise v letalstvu, ustanovljenim z Uredbo Sveta (EGS) št. 3922/91 [3] [4], kakor je bila spremenjena z Uredbo Komisije (ES) št. 2176/96 [5],
SPREJELA NASLEDNJO DIREKTIVO:
Člen 1
Priloga k Direktivi 92/14/EGS se spremeni v skladu s Prilogo k tej direktivi.
Člen 2
1. Države članice sprejmejo zakone in druge predpise, potrebne za uskladitev s to direktivo, najpozneje do 1. septembra 1999. O tem takoj obvestijo Komisijo.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.
Člen 3
Ta direktiva začne veljati 20. dan po objavi v Uradnem listu Evropskih skupnosti.
Člen 4
Ta direktiva je naslovljena na države članice.
V Bruslju, 21. aprila 1999

Labels: 7
8
5